आज सात फेरे लेने के साथ लखपति भी बन जाएंगे सभी दिव्यांग नवदंपती
इंदौर रोड के कान्हा वाटिका में मंगलवार को परिणय सूत्र में बंधने के साथ ही हर दिव्यांग जोड़ा कम से कम एक लाख रुपए व करीब दो दर्जन सामग्री का मालिक हो जाएगा। ये राशि व सामग्री इन्हें शासन की योजनाओं व शहरवासियों की तरफ से तोहफे के रूप भेंट की जाएंगी। शहर में पहली बार एक ही पांडाल के तले होने जा रहे हैं 104 दिव्यांग जोड़े के इस अनूठे आयाेजन में प्रशासन की प्लानिंग को साकार करने में शहरवासियों ने भी कसर नहीं छोड़ी हैं। आनंदक के रूप में दिल-खोलकर सेंवाए तो दी ही 20 लाख रुपए व कई प्रकार की सामग्री उपहार स्वरूप भेंट की हैं।
ऐसे जोड़ा होगा लखपति
सभी जोड़े दिव्यांग हैं। शासन की योजना में सभी दिव्यांग को 50 हजार देने का प्रावधान है। यानि एक जोड़े को 1 लाख रुपए का चेक मिलेगा।
3 जोड़े को मिलेंगे 2 लाख
समारोह में 03 जोड़े ऐसे भी हैं, जिन्हें अन्तरजातीय विवाह योजना के तहत 02 लाख रुपए का चेक मिलेगा।
शहरवासियों की तरफ से भी 2-2 हजार कैश भी
शहर के करीब 34 समाजसेवी और संगठनों ने दिव्यांग जोड़ों को नकद उपहार देने की सहमति दी हैं। इनकी तरफ से 20 लाख 8 हजार रुपए भेंट किए जाएंगे। इस हिसाब से प्रत्येक जोड़े को करीब 2-2 हजार रुपए ये भी मिलेंगे।
यह है उपहार में
सभी दिव्यांग जोड़ों को गृहस्थी का सामान उपहार स्वरूप दिया जाएगा। इसमें प्रेशर कुकर, मिक्सर ग्राइंडर, कड़ाई, डबल बेड कंबल, श्रृंगार सामान, चुड़ी सेट, घड़ी, मोबाइल, स्टील अलमारी, सिलाई मशीन, साड़ी, कढ़ाई सेट, फ्राई पेन, मंगलसूत्र, शॉल, 5-5 बर्तन, थर्मस, टिफिन, टंकी, टी सेट, प्रेस, गिलास, बिछिया, चांदी सिक्के आदि शामिल है।
स्वरोजगार से जोड़ेंगे
कार्यक्रम में कन्यादान एवं निकाह योजना के तहत 22 हजार रुपए खर्च किए जाएंगे। इसके अलावा प्रत्येक दिव्यांग को स्वरोजगार से जोड़ने के प्रयास होंगे और इन्हें पेंशन का लाभ भी दिया जाएगा।
समारोह मेें दूल्हे के साथ डांस करते शहर के लोग।
साग-पूड़ी, रोटी, चावल, बूंदी, पापड़, भजिए व पापड़ के साथ इस गरमी में ठंडी छाछ का जायका भी दिव्यांगों व परिजनों को खूब भाया। तीन स्टाल पर भोजन की व्यवस्था थी। शुद्धता का खास ख्याल रखा जा रहा था। तांबे के लोटे में शीतल जल की व्यवस्था भी थी।
समारोह में दो भाई का निकाह भी एक साथ
समारोह में उज्जैन नागझिरी के दो भाई अब्दुल शफीक व अब्दुल हबीब भी दूल्हें बने हैं। इनका निकाह क्रमश: ग्राम सेलिया की अच्छी बी और अंडागली निवासी नजमा बी से होने जा रहा है। दूल्हे के बड़े भाई रफीक एहमद ने बताया कि ये चारों मुकबधिर है। महाकाल प्रवचन हाल में आंगनवाड़ी कार्यकर्ता की मदद से परिचय सम्मेलन में इनके रिश्ते तय हुए थे।
खुशालसिंह सामान्य, दिव्यांग युवती से करेंगे विवाह
संडावदा के खुशहाल सिंह सामान्य है। वे पैरों से दिव्यांग खुरचनिया की सोना कुंवर से विवाह रचाने जा रहे हैं। यह पूछने पर कि आप सामान्य है फिर दिव्यांग से विवाह क्यों? तो कहते हैं कि यदि शादी के बाद जीवनसाथी के साथी दिव्यांग हो जाए तो क्या, तो हम क्या कर सकते हैं। ऐसा करने से खुशियां और एक दूसरे के प्रति विश्वास बढ़ता है, बस इसलिए मैंने दिव्यांग से शादी करने का फैसला किया।
भोजन के साथ धनिए वाली ठंडी छाछ भी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva